Makinat hibride dhe planet për të ardhmen
Analistët thonë se interesimi i ri për automjetet pa ndotje dhe që kursejnë benzinë ka hapur mundësi të shumta për prodhuesit
General Motors bëri bujë me njoftimin se makina e saj e re elektrike Chevy Volt, do të ketë një rendiment prej rreth 97 kilometra për litër. Shefi Ekzekutiv i kompanisë, Fritz Henderson beson se makina e re hibride do ta nxjerrë përsëri kompaninë me fitim. "." - thotë ai "Chevy Volt" që është aktualisht në prodhim, pritet të hidhet në treg në vitin 2010. Analistja Rebecca Lindland thotë se automjeti i ri do të jetë me shumë rëndësi për firmën: "." Por firma GM do të ketë shumë konkurrencë. Vitin tjetër Nissan-i japonez pritet të nxjerrë në treg makinën "Leaf" që është krejt elektrike. Edhe Honda pritet të hedhë në treg hibridin "Insight." Ndonëse ato nuk konkurrojnë dot me rendimetin e Voltit, çmimi prej 10-15 mijë dollarësh më pak mund të tërheqë më shumë klientë. Konkurrencë ka edhe brenda Amerikës. Coda, një kompani e re në Kolorado, po reklamon një makinë të re që mund të ruajë shpejtësinë prej 130 kilometra në orë për më tepër se 160 kilometra pa përdorur fare benzinë. Për të nxitur prodhimin, kompania ka marrë 45 milion dollarë fonde nga programi i stimulimit. Guvernatori i Kolorados Bill Ritter ishte mes të parëve që e provoi makinën e re. Kompania shpreson të hedhë në prodhim këtë vit 20 mijë makina të tilla që punojnë me bateri. Guvernatori Ritter thotë se me një çmim prej 35 mijë dollarësh, Coda nuk prodhon gazra dhe kërkon vetëm 6 orë për t’u ngarkuar. Por analistët thonë se me kaq shumë makina të tilla që përpiqen për vemendje, automjetet e gjelbëra janë vetëm një pjesë e zgjidhjes për industrinë e automobilëve e cila vazhdon të jetë në gjendje të vështirë. Pas rënies së madhe të shitjeve, General Motors ka vënë në shënjestër një tjetër treg të ri duke hartuar plane për ndërtimin e një makine të vogël që do të kushtojë rreth 4 mijë dollarë. Ende nuk dihet nëse kjo makinë e lirë do të shitet në Amerikë. //mm//